
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Αύξηση ωραρίου προσωπικού ΙΔΑΧ του Δήμου 
Σερβίων - Βελβεντού. 

2 

Έγκριση προσωρινών κυκλοφορικών ρυθμίσεων 
σύμφωνα με την υπ' αριθμ. 456/2017 απόφαση 
Δημοτικού Συμβουλίου του Δήμου Θεσσαλονί¬ 
κης στα πλαίσια εκτέλεσης εργασιών στις οδούς 
Κούσκουρα, Φιλύρα Ρώμου, Λογοθέτου, Παρνασ¬ 
σού και Γρ. Κολωνιάρη. 

3 

Προσθήκη Σχολών - Τμημάτων στο «Δημοτικό 
Ωδείο Λάρισας». 

4 

Κατανομή τριών (3) κενών οργανικών θέσεων 
καθηγητών στο Τμήμα Επιστήμης Τροφίμων και 
Διατροφής της Σχολής Περιβάλλοντος του Πανε¬ 
πιστημίου Αιγαίου. 

5 

Έγκριση ίδρυσης Εργαστηρίου με τίτλο «Εργα¬ 
στήριο για την Έρευνα και Ανάπτυξη των Ελλη¬ 
νικών Παραδόσεων Μουσικής, Ποιητικής και 
Χορού (Εργαστήριο Ποιητικής) / ΙθόοΓΒΐοΓγ Γογ 
ΒθβθβιτΓι ίη 0ΓθθΙ<ΤΓ3άίΐίοη5 οί Μυ5ίε, Ροθΐίεί 3πά 
0Γιογο5 (Ροθΐίε5 ί300Γ3ΐ0Γγ)», στο Τμήμα Μουσι¬ 
κής Επιστήμης και Τέχνης της Σχολής Κοινωνικών, 
Ανθρωπιστικών Επιστημών και Τεχνών του Πανε¬ 
πιστημίου Μακεδονίας και καθορισμός εσωτερι¬ 
κού κανονισμού του. 


ΔΙΟΡΘΩΣΕΙΣ ΣΦΑΛΜΑΤΩΝ 

6 Διόρθωση σφάλματος στο ΦΕΚ 1153/3.4.2017 
τ.Β' στο οποίο δημοσιεύθηκε η υπ' αριθμ. 167/ 
24.3.2017 πράξη του Πρύτανη του Εθνικού και 
Καποδιστριακού Πανεπιστημίου Αθηνών που 
αφορά στην αυτοδίκαιη ένταξη μελών Ε.ΔΙ.Π.του 
Εθνικού και Καποδιστριακού Πανεπιστημίου Αθη- 


ΑΠΟΦΑΣΕΙΣ 

Π) 

Αύξηση ωραρίου προσωπικού ΙΔΑΧ του Δήμου 
Σερβίων - Βελβεντού. 

Με την αριθμ. πρωτ. 245/2016 απόφαση του Δημο¬ 
τικού Συμβουλίου Σερβίων - Βελβεντού, που εκδόθηκε 
σύμφωνα με τις διατάξειςτου άρθρου 8του ν. 4368/2016 
(ΦΕΚ 21 /Α /21.2.2016), των άρθρων 65, 67, 225 και 226 
του ν. 3852/2010 (ΦΕΚ 87/Α77.6.2010), τις διατάξεις της 
με αριθμ. 9/2016 εγκυκλίου του Υπουργείου Εσωτερικών 
και Διοικητικής Ανασυγκρότησης και τις διατάξεις του 
άρθρου 56 του ν. 4257/2014 (ΦΕΚ 93/Α714.4.2014) και 
της Πράξης 4 του Υπουργικού Συμβουλίου της 6.2.2015 
(ΦΕΚ 24/Α76.2.2015) με την οποία γίνεται αποδεκτή η 
παραίτηση της Γενικής Γραμματέως της Αποκεντρωμέ¬ 
νης Διοίκησης Ηπείρου - Δυτικής Μακεδονίας, αυξάνεται 
το ωράριο εργασίας της υπαλλήλου με σχέση εργασίας 
ιδιωτικού δικαίου αορίστου χρόνου, Βασιλικής Ντίνατου 
Χρήστου, υπαλλήλου του Δήμου Σερβίων - Βελβεντού, κα¬ 
τηγορίας ΥΕ και ειδικότητας Καθαριστριών, από δώδεκα 
(12) ώρες και τριάντα (30) λεπτά της ώρας εβδομαδιαίως 
(μερική απασχόληση) σε πλήρες ωράριο σαράντα (40) 
ωρών εβδομαδιαίως (πλήρη απασχόληση) με αντίστοιχη 
αύξηση των πάσης φύσεως αποδοχών της, κατόπιν της 
αριθμ. 4019/8.4.2016 αίτησής της και δεδομένου ότι στον 
εν λόγω Δήμο δεν υπηρετεί προσωπικό με σύμβαση εργα¬ 
σίας ορισμένου χρόνου του ίδιου κλάδου και κατηγορίας. 

(Αριθμ. βεβ. πίστωσης της Δ/νσης Οικονομικών Υπη¬ 
ρεσιών του Δήμου Σερβίων - Βελβεντού για την πρό¬ 
βλεψη της προκαλούμενης δαπάνης: 6357/6.6.2016 και 
3181/4.4.2017). 

(Αριθμ. απόφ. Αποκεντρωμένης Διοίκησης Ηπείρου - 
Δυτικής Μακεδονίας: 64223/12.5.2017). 

Ο ασκών καθήκοντα Γενικού Γραμματέα 
Αποκεντρωμένης Διοίκησης 


νων. 


ΒΑΣΙΛΕΙΟΣ ΜΙΧΕΛΑΚΗΣ 
















18484 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 835/25.05.2017 


Αριθμ. 2985 _ (2) 

Έγκριση προσωρινών κυκλοφορικών ρυθμίσεων 
σύμφωνα με την υπ' αριθμ. 456/2017 απόφαση 
Δημοτικού Συμβουλίου του Δήμου Θεσσαλονί¬ 
κης στα πλαίσια εκτέλεσης εργασιών στις οδούς 
Κούσκουρα, Φιλύρα Ρώμου, Λογοθέτου, Παρνασ¬ 
σού και Γρ. Κολωνιάρη. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τιςδιατάξειςτου ν. 2503/1997 (ΦΕΚ107/Α730.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87/Α77.6.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α727.12.2010) «Οργα¬ 
νισμός Αποκεντρωμένης Διοίκησης Μακεδονίας - Θρά¬ 
κης». 

5. Το άρθρο 52 του ν. 2696/1999 (ΦΕΚ 57/Α723.3.1999) 
που αφορά στην κύρωση του Κώδικα Οδικής Κυκλο¬ 
φορίας, (ΚΟΚ), όπως τροποποιήθηκε με το άρθρο 46 
του ν. 3542/2007 (ΦΕΚ 50/Α72.3.2007) «Τροποποιήσεις 
διατάξεων του ΚΟΚ» και αντικαταστάθηκε με το άρθρο 
48 του ν. 4313/2014. 

6. Το υπ'αριθμ. 15109/13.5.2013 έγγραφο της Δ/νσης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την υπ'αριθμ. ΔΟΥ/οικ/220/15.1.2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ'αριθμ. 54218/11.7.2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

9. Τις διατάξεις του άρθρου 1 της υπ' αριθμ. οικ. 
99386/2014 απόφασης (ΦΕΚ 3105/Β /18.11.2014) του 
Γενικού Γραμματέα της Αποκεντρωμένης Διοίκησης Μα¬ 
κεδονίας - Θράκης, «Ανάθεση άσκησης αρμοδιοτήτων σε 
οργανικές μονάδες της Αποκεντρωμένης Διοίκησης Μα¬ 
κεδονίας - Θράκης και παροχή εξουσιοδότησης υπογρα¬ 
φής πράξεων και εγγράφων «Με εντολή Γενικού Γραμ¬ 
ματέα» στους Προϊστάμενους των οργανικών μονάδων 
της Αποκεντρωμένης Διοίκησης Μακεδονίας - Θράκης. 

10. Την με αριθμ. 4/6.2.2015 (ΦΕΚ 24/Α76.2.2014) 
Π.Υ.Σ. «Αποδοχή παραιτήσεων των Γ. Γραμματέων των 
Αποκεντρωμένων Διοικήσεων της χώρας». 

11 .Το άρθρο 56 του ν. 4257/2014 (ΦΕΚ93/Α714.4.2014) 
που καθορίζει τον αναπληρωτή του Γενικού Γραμματέα 
της Αποκεντρωμένης Διοίκησης όταν η θέση είναι κενή. 


12. Το ν. 3463/2006 (ΦΕΚ 114/Α730.6.2006) Κώδικας 
Δήμων και Κοινοτήτων. 

13. Το με Α.Π.24756/3.5.2017 (Α.Π. ΔΙΠΕΧΩΣ 2985/ 
5.5.2017) έγγραφο της Διεύθυνσης Διοίκησης ΑΔ/ΜΘ 
με το οποίο διαβιβάζεται στην υπηρεσία μας η ΑΔΣ του 
θέματος και μας ενημερώνει για το νομότυπο της από¬ 
φασης συνοδευόμενη από την μελέτη που αφορά στη 
λήψη περιοριστικών μέτρων ρύθμισης της κυκλοφορίας. 

14. Το με Α.Π 4474/7.4.2017 έγγραφο του Οργανισμού 
Αστικών Συγκοινωνιών Θεσσαλονίκης με το οποίο εκ¬ 
φράζει τη σύμφωνη γνώμη και τις απόψεις του για τις 
κυκλοφοριακές παρεμβάσεις του θέματος. 

15. Το με αριθμ. πρωτ. 3859/44350/8.5.2017 (Α.Π. 
ΔΙΠΕΧΩΣ3308/18.5.2017) έγγραφο του Δήμου Θεσσαλο¬ 
νίκης με το οποίο μας διαβιβάζονται συμπληρωματικά 
στοιχεία για το έργο του θέματος. 

16. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

Και επειδή: 

Οι προτεινόμενες κυκλοφοριακές ρυθμίσεις είναι 
απαραίτητες προκειμένου, με την υλοποίησή τους, να 
εκτελεστούν απρόσκοπτα και με ασφάλεια οι εργασίες 
του υπόψη έργου, αποφασίζουμε: 

Την Έγκριση των προσωρινών κυκλοφορικών ρυθ¬ 
μίσεων σύμφωνα με την υπ' αριθμ. 456/2017 απόφαση 
Δημοτικού Συμβουλίου του Δήμου Θεσσαλονίκης, στα 
πλαίσια εκτέλεσης εργασιών στις οδούς Κούσκουρα, Φι¬ 
λύρα Ρώμου, Λογοθέτου, Παρνασσού και Γρ. Κολωνιάρη 
όπως περιγράφονται παρακάτω: 

1. Οδός Κούσκουρα: πλήρης αποκλεισμός της οδού 
από τη διασταύρωση με την οδό Μητροπόλεωςέωςτην 
διασταύρωση με την οδόΤσιμισκή. 

Διάρκεια εργασιών: μια (1) ημέρα 

2. Οδός Φιλύρα Ρώμου: πλήρης αποκλεισμός της οδού 
από τη διασταύρωση με την οδό Ιωαν. Ζυρίνη έως τη 
διασταύρωση με την οδό Βοσπόρου. 

Διάρκεια εργασιών: μια (1) ημέρα 

3. Οδός Λογοθέτου και Παρνασού: ταυτόχρονος απο¬ 
κλεισμός στο οδικό τμήμα της οδού Λογοθέτου από 
τη διασταύρωση με την οδό Θεμ. Σοφούλη έως τη δια¬ 
σταύρωση με την οδό Πλούτωνος και στο οδικό τμήμα 
της οδού Παρνασσού από την οδό Λογοθέτου έως τη 
διασταύρωση με την οδό Κυδωνιών. 

Διάρκεια εργασιών: μια (1) ημέρα 

4. Οδός Γρ. Κολωνιάρη: αποκλεισμός της οδού, από τη 
διασταύρωση με την οδό Γαλανάκη έως τη διασταύρωση 
με την οδό Στ. Δραγουμάνου σε δυο φάσεις 

α φάση: πλήρης αποκλεισμός στο ρεύμα κυκλοφορίας 
με κατεύθυνση από την οδό Στ. Δραγουμάνου προς την 
οδό Γαλανάκη 

β φάση: πλήρης αποκλεισμός στο ρεύμα κυκλοφορίας 
με κατεύθυνση από την οδό Γαλανάκη προς την οδό 
Στ.Δραγουμάνου. 

Διάρκεια εργασιών: μια (1) ημέρα και για τις δυο φά¬ 
σεις. 

Η σήμανση θα τοποθετείται τις πρωινές ώρες κατά τη 
διάρκεια των εργασιών και θα αποσύρεται με το πέρας 
τους, οπότε η οδός θα αποδίδεται στην κυκλοφορία. 





Τεύχος Β' 1835/25.05.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Τα γεωμετρικά χαρακτηριστικά, οι σημάνσεις και τα 
περιοριστικά μέτρα που εγκρίνονται με την παρούσα 
είναι σύμφωνα με τα «προσωρινά μέτρα ρύθμισης κυ¬ 
κλοφορίας σε Αστικές Οδούς, Τυπικά Σχέδια» των Προ¬ 
διαγραφών και Οδηγιών Σήμανσης Εκτελούμενων Έργων 
(ΟΜΟΕ-ΣΕΕΟ) (ΦΕΚ905/Β720.5.2011) και πιο συγκεκρι¬ 
μένα προσαρμοσμένα στο τυπικό σχέδιο 3.1.4 «εργοτάξιο 
σε περιοχή συμβολής οδών με αποκλεισμό πρόσβασης». 

Οι προσωρινές κυκλοφοριακές ρυθμίσεις περιγράφο- 
νται αναλυτικά στην τεχνική έκθεση και απεικονίζονται 
στα τέσσερα (4) σχετικά σχέδια εργοταξιακής σήμανσης 
κλ. 1:1000, όπως ελέγχθηκαν και εγκρίθηκαν από τη Δ/ 
νση Βιώσιμης Κινητικότητας και Δικτύων του Δήμου 
Θεσσαλονίκης. 

Η εν λόγω έγκριση χορηγείται με τις εξής προϋποθέ¬ 
σεις: 

1. Θα πρέπει να εξασφαλίζεται η ασφαλή πρόσβαση 
των εργαζόμενων και των εργοταξιακών οχημάτων, από 
και προς τους χώρους εργασιών. 

2. Να ληφθεί ιδιαίτερη μέριμνα ώστε να εξασφαλιστεί 
η ασφαλή διέλευση των πεζών σε όλο το μήκος της ζώ¬ 
νης των έργων. 

3. Να ληφθεί ιδιαίτερη μέριμνα για την ασφαλή πρό¬ 
σβαση στις παρόδιες ιδιοκτησίες. 

4. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

5. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

6. Σε κάθε περίπτωση θα πρέπει να εξασφαλίζεται η τα¬ 
χεία και ασφαλή διέλευση οχημάτων έκτακτης Ανάγκης 
(ασθενοφόρα, πυροσβεστικά, περιπολικά). 

7. Τα μέτρα που λαμβάνονται με τη παρούσα απόφαση 
να ισχύουν από την τοποθέτηση των οικείων πινακίδων 
σήμανσης, των σηματοδοτών ή των διαγραμμίσεων στο 
οδόστρωμα. 

8. Η απόφαση αυτή δεν υποκαθιστά απαιτούμενες 
άλλες άδειες ή εγκρίσεις. 

9. Ο Δήμος και ο ανάδοχος του έργου είναι αρμόδιοι 
για την υλοποίηση του εν λόγω θέματος. 

Οι αρχές στις οποίες κοινοποιείται η παρούσα απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτων τους. 

Τα πρωτότυπα σχέδια και η τεχνική έκθεση που αφο¬ 
ρούν τις άνω κυκλοφοριακές ρυθμίσεις διατηρούνται 
στο Αρχείο της Αποκεντρωμένης Διοίκησης Μακεδο¬ 
νίας - Θράκης (ΔΙΠΕΧΩΣ) και στο αρχείο του Δήμου 
Θεσσαλονίκης (Διεύθυνση Βιώσιμης Κινητικότητας και 
Δικτύων). 

Η παρούσα απόφαση ισχύει από την ημέρα δημοσί¬ 
ευσής της στην Εφημερίδα της Κυβερνήσεως και εφαρ¬ 
μόζεται με την τοποθέτηση των οικείων πινακίδων σή¬ 
μανσης, των σηματοδοτών ή των διαγραμμίσεων στο 
οδόστρωμα. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112/Α7 
13.7.2010). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Μάίου 2017 

Ο ασκών καθήκοντα Γενικού Γραμματέα 
Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. απόφ. 944 (3) 

Προσθήκη Σχολών - Τμημάτων στο «Δημοτικό 

Ωδείο Λάρισας». 

Ο ΔΗΜΑΡΧΟΣ ΛΑΡΙΣΑΙΩΝ 

Έχοντας υπόψη: 

1. τις διατάξεις του άρθρου 58 του ν. 3852/2010 (ΦΕΚ 
87/7.6.201 Οτ.Α'), 

2. τον Ο.Ε.Υ. του Δήμου (ΦΕΚ 482/26.2.2014 τ.Β'), 

3. τις διατάξεις του ν. 3463/2006 (ΦΕΚ 114/8.6.2006 
τ.Α') άρθρο 75 παρ. στ', στοιχείο 5, περί Κύρωσης του 
Κώδικα Δήμων και Κοινοτήτων, 

4. την υπ' αριθμ. ΥΠΠΟΤ/οικ.38573/1216/31.3.2011 
κοινή υπουργική απόφαση (ΦΕΚ 693/Β72011) «Διεκπαι- 
ρέωση και απλούστευση της διοικητικής διαδικασίας 
χορήγησης άδειας ίδρυσης και λειτουργίας ιδιωτικών 
μουσικών εκπαιδευτικών ιδρυμάτων», 

5. το από 11.11.1957 β.δ. (ΦΕΚ 229/Α711.11.1957) 
«Περί κυρώσεωςτου εσωτερικού κανονισμού του Ωδεί¬ 
ου Θεσσαλονίκης», 

6. το από 17.11.1930 ν.δ. (ΦΕΚ 377/Α725.11.1930) περί 
συστάσεως νομικού προσώπου στο Δήμο Λαρισαίων 
υπό τον τίτλο «Δημοτικόν Ωδείον Λαρίσης», όπως συνε¬ 
χίζει και ισχύει με το β.δ. 16/1966 (ΦΕΚ 7/Α71966) «Περί 
ιδρύσεως μουσικών ιδρυμάτων», 

7. το υπ' αριθμ. ΦΕΚ 2523/Β /14.9.2012 «Διατήρηση 
Αυτοτελών Νομικών Προσώπων Δημοσίου Δικαίου Δή¬ 
μων», 

8. το υπ'αριθμ. ΦΕΚ 280/Β /21.5.1982 περί προσθήκης 
τμημάτων Βυζαντινής Μουσικής στο Δημοτικό Ωδείο 
Λάρισας, 

9. το υπ'αριθμ. ΦΕΚ 760/Β719.10.1988 περί προσθή¬ 
κης τμημάτων κλασικής κιθάρας, τσέμπαλου και κρου¬ 
στών στο Δημοτικό Ωδείο Λάρισας, 

10. το υπ'αριθμ. ΦΕΚ 973/Β731.12.1993 περί προσθή¬ 
κης τμήματος Σύνθεσης στο Δημοτικό Ωδείο Λάρισας, 

11. το υπ'αριθμ. ΦΕΚ 115/Β /8.2.2010 περί προσθήκης 
τμήματος Σαξοφώνου στο Δημοτικό Ωδείο Λάρισας, 

12. ΥΠΠΟ/ΔΟΕΠΥ/ΤΘΠΥΝΣ/85301/31.8.2007 (ΦΕΚ 
1913/Β714.9.2007) «Προϋποθέσεις λειτουργίας Σχολής 
Διεύθυνσης Χορωδίας», 

13. ΥΠΠΟ/ΔΟΕΠΥ/ΤΟΠΥΝΣ/22328/10.3.2009 (ΦΕΚ 
530/Β /23.3.2009) «Προϋποθέσεις λειτουργίας Σχολής 
Διεύθυνσης Ορχήστρας», 

14. την απόφαση ΥΠΠΟ/ΚΑΤΕΧΝ/Δ/7388/7.2.1994 
(ΦΕΚ 123/Β723.2.1994) «Καθορισμός παράβολου για 
ίδρυση Ανωτέρων Σχολών Καλλιτεχνικής Εκπαίδευσης 
και Ιδιωτικών Μουσικών Εκπαιδευτηρίων», 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 835/25.05.2017 


15. την υπ'αριθμ. 162/21.3.2017 απόφαση Δημοτικού 
Συμβουλίου με θέμα «Ορισμός Διοικητικού Συμβουλίου 
του Ν.Π. Δημοτικό Ωδείο Λάρισας», 

16. την υπ'αριθμ. 19172/27.3.2017 αίτηση του ανωτέ¬ 
ρω Ωδείου με τα συνημμένα δικαιολογητικά, περί Προ¬ 
σθήκης Σχολών: Δ/νση Χορωδίας, Δ/νση Συμφωνικής 
Ορχήστρας στο Δημοτικό Ωδείο Λάρισας, αποφασίζουμε: 

Την προσθήκη λειτουργίας των παρακάτω Σχολών, στο 
«Δημοτικό Ωδείο Λάρισας», το οποίο στεγάζεται στην 
πλατεία Λαού, στη Λάρισα: 

1. Σχολή Διεύθυνσης Χορωδίας 

2. Σχολή Διεύθυνσης Ορχήστρας 

Με την παρούσα απόφαση δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 18 Μάίου 2017 

Ο Δήμαρχος 

ΑΠΟΣΤΟΛΟΣ ΚΑΛΟΓΙΑΝΝΗΣ 


Αριθμ. 2787 _ (4) 

Κατανομή τριών (3) κενών οργανικών θέσεων κα¬ 
θηγητών στοΤμήμα ΕπιστήμηςΤροφίμων και Δι¬ 
ατροφής της Σχολής Περιβάλλοντος του Πανεπι¬ 
στημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(έκτακτη συνεδρία 71 (επαναληπτική)/3.5.2017) 

Η Σύγκλητος του Πανεπιστημίου Αιγαίου αφού έλαβε 
υπόψη: 

• Τις διατάξεις του π.δ. 83/1984 (ΦΕΚ 31 /20.3.1984, τ.Α') 
«Ίδρυση Πανεπιστημίου Αιγαίου, Ιονίου Πανεπιστημίου 
και Πανεπιστημίου Θεσσαλίας» όπως ισχύει. 

• Τις διατάξεις του άρθρου 16 παρ. 3 του ν. 4009/2011 
(ΦΕΚ Α' 195) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανωτάτων 
εκπαιδευτικών ιδρυμάτων». 

• Τις διατάξεις του άρθρου 4 του π.δ. 35/2007 (ΦΕΚ Α' 
32) «Ίδρυση Τμήματος ΕπιστήμηςΤροφίμων και Διατρο¬ 
φής στο Πανεπιστήμιο Αιγαίου». 

• Την υπ' αριθμ. Φ.122.1/19/31911/Ζ2/24.2.2016 
απόφαση της Αναπληρώτριας Υπουργού Παιδείας με 
θέμα «Κατανομή θέσεων για την πρόσληψη διδακτι¬ 
κού προσωπικού/μελών ΔΕΠ-ΕΠ στα Πανεπιστήμια, 
ΤΕΙ και την Α.Σ.ΠΑΙ.Τ.Ε. για το ακαδημαϊκό έτος 2016- 
17» (ΑΔΑ:7Ξ354653ΠΣ-0Θ3) η οποία τροποποιήθηκε 
με την υπ' αριθμ. Φ.122.1/20/35021 /Ζ2/26.2.2016 (ΑΔΑ: 
6ΜΑΤ4653ΠΣ-ΧΧ1) απόφαση της ιδίας. 

• Την προφορική εισήγηση του Πρύτανη, σε συνέχεια 
του υπ'αριθμ. πρωτ. 538/28.4.2017 εγγράφου του Προέ- 
δρουτουΤμήματος ΕπιστήμηςΤροφίμων και Διατροφής 
με θέμα «Κατανομή τριών (3) κενών οργανικών θέσεων κα¬ 
θηγητών στοΤμήμα ΕπιστήμηςΤροφίμων και Διατροφής 
της Σχολής Περιβάλλοντος του Πανεπιστημίου Αιγαίου». 

• Την απόφαση της υπ'αριθμ. 14/31.3.2016 συνεδρί¬ 
ασης της Συγκλήτου, θέμα 8.5 «Κατανομή δεκαπέντε 
(15) θέσεων μελών ΔΕΠ στα Τμήματα του Ιδρύματος», 
σύμφωνα με την οποία το Τμήμα ΕπιστήμηςΤροφίμων 
και Διατροφής, έλαβε τέσσερις (4) θέσεις. 


• Τ ο γεγονός ότι από τις ανωτέρω τέσσερις νέες θέσεις, 
μόνο η μία εξ αυτών (με γνωστικό αντικείμενο «Διατρο¬ 
φή του Ανθρώπου») έχει αντιστοιχηθεί με την κενή οργα¬ 
νική θέση Καθηγητή που είχε διατεθεί στοΤμήμα για τον 
ετήσιο προγραμματισμό έτους 2010 για την πλήρωση 
μίας θέσης ΔΕΠ στη βαθμίδα του Λέκτορα με γνωστικό 
αντικείμενο «Ποσοτικές μέθοδοι ανάλυσης στην αγρο¬ 
τική βιοποικιλότητα», καθώς η ανωτέρω προκήρυξη 
επιστράφηκε από το Υπουργείο Παιδείας. 

• Την ύπαρξη κενών οργανικών θέσεων Καθηγητών 
στο Πανεπιστήμιο Αιγαίου. 

• Την απόφαση της υπ' αριθμ. 71 (επαναληπτική)/ 
3.5.2017 έκτακτης συνεδρίασης της Συγκλήτου, θέμα 
1.3 «Κατανομή τριών (3) κενών οργανικών θέσεων κα¬ 
θηγητών στοΤμήμα ΕπιστήμηςΤροφίμων και Διατροφής 
της Σχολής Περιβάλλοντος του Πανεπιστημίου Αιγαίου», 

• Τ ο γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Πανεπιστημίου 
Αιγαίου (ΝΠΔΔ) ούτε του κρατικού προϋπολογισμού 

καθώς και μετά από συζήτηση, ομόφωνα, αποφασίζει: 

και εγκρίνει την κατανομή τριών (3) κενών οργανικών 
θέσεων Καθηγητών στοΤμήμα ΕπιστήμηςΤροφίμων και 
Διατροφής της Σχολής Περιβάλλοντος για την πλήρωση 
των παρακάτω νέων θέσεων: 

- Μία (1) θέση Καθηγητή στη βαθμίδα του Αναπληρωτή 
Καθηγητή ή Επίκουρου Καθηγητή με γνωστικό αντικεί¬ 
μενο «Μοριακή Βιολογία και Βιοτεχνολογία Τροφίμων» 

- Μία (1) θέση Καθηγητή στη βαθμίδα του Επίκουρου 
Καθηγητή με γνωστικό αντικείμενο «Μηχανική Τροφί¬ 
μων - Φυσικές Διεργασίες» 

- Μία (1) θέση Καθηγητή στη βαθμίδα του Επίκουρου 
Καθηγητή με γνωστικό αντικείμενο «Τεχνολογία και Ποι¬ 
ότητα Τροφίμων Ζωικής Προέλευσης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 18 Μάίου 2017 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 


Αριθμ. 4680 _ (5) 

Έγκριση ίδρυσης Εργαστηρίου με τίτλο «Εργα¬ 
στήριο για την Έρευνα και Ανάπτυξη των Ελλη¬ 
νικών Παραδόσεων Μουσικής, Ποιητικής και 
Χορού (Εργαστήριο Ποιητικής) / ί-Ββοιτιΐοιγ Εογ 
Κθ5θ3ΐ·ςΗ ίη ΟΓθθΚΤΓΒάίΙίοπδ οί Μυδίε, ΡοθΙίοδ 
3πά ΦήοΓΟδ (ΡοθΙίεδ ΐΒϋοΐ'βΙοΐ'γ)», στοΤμήμα 
Μουσικής Επιστήμης καιΤέχνηςτηςΣχολής Κοι¬ 
νωνικών, Ανθρωπιστικών Επιστημών καιΤεχνών 
του Πανεπιστημίου Μακεδονίας και καθορισμός 
εσωτερικού κανονισμού του. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 7 του ν. 1268/1982, (Α' 87) 
«Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων», όπως ισχύει. 

2. Τις διατάξεις του άρθρου 80 παρ. 24 του ν. 4009/2011 
(Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανώτατων εκπαι¬ 
δευτικών ιδρυμάτων», όπως αυτή προστέθηκε με το 
άρθρο 60 του ν. 4386/2016 (Α' 83) «Ρυθμίσεις για την 
Έρευνα και άλλες διατάξεις». 

3. Τιςδιατάξειςτων άρθρων 5 παρ. α καιγ, 80 παρ. 22α 
και 81 παρ. 3 του ν. 4009/2011 (Α' 195) «Δομή, λειτουρ¬ 
γία, διασφάλιση της ποιότητας των σπουδών και διε¬ 
θνοποίηση των ανώτατων εκπαιδευτικών ιδρυμάτων». 

4. Την υπ' αριθμ. 31/5.4.2017 απόφαση της Συνέλευ¬ 
σης του Τμήματος Μουσικής Επιστήμης και Τέχνης του 
Πανεπιστημίου Μακεδονίας. 

5. Την υπ'αριθμ. 35/5.5.2017 (θέμα 38ο) απόφαση της 
Συγκλήτου του Πανεπιστημίου Μακεδονίας. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού και 
του προϋπολογισμού του Πανεπιστημίου Μακεδονίας, 
αποφασίζουμε: 

Την ίδρυση Εργαστηρίου για την Έρευνα και Ανάπτυξη 
των Ελληνικών Παραδόσεων Μουσικής, Ποιητικής και 
Χορού (Εργαστήριο Ποιητικής) / Εβόοΐ'βΐοΐ'γ Εογ Βθ5θ3ΐτ:Ιτ 
ίη 0ΐ'θθΙ<Τΐ'3ςΙίΐίοη5 οί Μυϊίε, Ροθΐίεε 3πά ΈΗογοξ (Ροθϊκβ 
ί 300 Γ 3 ΐ 0 Γγ)», στοΤμήμα Μουσικής Επιστήμης καιΤέχνης 
της Σχολής Κοινωνικών, Ανθρωπιστικών Επιστημών και 
Τεχνών του Πανεπιστημίου Μακεδονίας και τον καθο¬ 
ρισμό του Εσωτερικού Κανονισμού Λειτουργίας του, ως 
ακολούθως: 

Άρθρο 1 
Ίδρυση 

Ιδρύεται στοΤμήμα Μουσικής Επιστήμης καιΤέχνης 
της Σχολής Κοινωνικών, Ανθρωπιστικών Επιστημών και 
Τεχνών του Πανεπιστημίου Μακεδονίας «Εργαστήριο για 
την Έρευνα και Ανάπτυξη των Ελληνικών Παραδόσεων 
Μουσικής, Ποιητικής και Χορού (Εργαστήριο Ποιητικής) / 
ΐ 30 θΓ 3 ΐθΓγ ίοΓ Ρθ5θ3Γεή ίη ΟγθθΚ ΤΓ3άίΐίοπ5 οί Μυείς, 
Ροθΐίςε 3πά (ΖΗοιόϊ (Ροθΐίςε Ε30οι·3ΐοιγ) το οποίο θεραπεύ¬ 
ει διδακτικές και ερευνητικές, καλλιτεχνικές και αισθητικές 
ανάγκες στα γνωστικά αντικείμενα - επιστημονικά πεδία 
θεραπείας και ανάπτυξης των Ελληνικών Μουσικών Πα¬ 
ραδόσεων στους τομείς που απηχούν στην εφαρμοσμένη 
έρευνα, την Ποιητική - μουσική δημιουργία και σύνθεση 
σε διαχρονική προοπτική στα ποιητικά και πνευματικά 
πρότυπα των μουσικών παραδόσεων του Ελληνισμού, 
την συναφή πράξη αυτοσχεδιασμού, την ερμηνεία και 
εκτέλεση / επιτέλεση, ανάδειξη και διάδοση, παιδεία και 
διδασκαλία, διεύθυνση και παραγωγή, σε όλους τους το- 
μείςτης επιστημονικής και καλλιτεχνικής περιέργειας και 
δραστηριότητας, που συνάδουν με το μυθιστορικό, δια¬ 
χρονικό και διατοπικό γίγνεσθαι, τα ηχογεωλογικά τοπία 
και την μουσικοποιητική δομή, το λόγο και γλώσσα και τις 
διατροπικές διαλέκτους, την πορεία, μνήμη και φιλοσοφία, 
την πολιτισμική και πνευματική ταυτότητα και συνοχή των 
Ελληνικών Παραδόσεων Μουσικής, Ποιητικής και Χορού. 

Άρθρο 2 
Σκοπός 

Σκοποί και προτεραιότητες του Εργαστηρίου Ποιη¬ 
τικής: 


α. Η κάλυψη διδακτικών, καλλιτεχνικών και ερευνητι¬ 
κών αναγκών σε προπτυχιακό και μεταπτυχιακό επίπεδο 
τουΤμήματος Μουσικής Επιστήμης καιΤέχνης με διάκρι¬ 
ση στην καλλιτεχνική του ταυτότητα και στην ιδιαίτερη 
επιστημονική φυσιογνωμία των διακριτών Κατευθύν¬ 
σεων Σπουδών που συστηματικά θεραπεύει, καθώς 
και αναγκών των άλλων Τμημάτων του Πανεπιστημίου 
Μακεδονίας σε θέματα που εμπίπτουν στα αντικείμενα 
και τις δραστηριότητες του Εργαστηρίου, όπως αυτά 
προσδιορίζονται στο άρθρο 1 του παρόντος. 

β. Η ανάδειξη και προβολή με κάθε πρόσφορο τρόπο 
και μέσο των Ελληνικών Παραδόσεων Μουσικής, Ποιη¬ 
τικής και Χορού, τις οποίες θεραπεύουν σε Προπτυχιακό 
και Μεταπτυχιακό επίπεδο οι διακριτές Κατευθύνσεις 
Σπουδών της «Ελληνικής Παραδοσιακής (Δημοτικής) 
Μουσικής» και της «Βυζαντινής Μουσικής» του οικείου 
Τμήματος, καθώς και η ανάληψη πάσης φύσεως προσω¬ 
πικής και συλλογικής πρωτοβουλίας για τη συνεχιζόμενη 
ανάπτυξη τους, την αποκατάσταση, επικαιροποίηση και 
συστηματοποίηση των ποιοτήτων και συνάψεων τους σε 
θεωρητικό, πρακτικό και ποιητικό, σε παιδευτικό, αισθη¬ 
τικό και πνευματικό επίπεδο για την ευρύτερη διάδοση 
των διαχρονικών αξιών τους στην κοινωνία. 

γ. Η προώθηση της επιστημονικής και καλλιτεχνικής 
περιέργειας και αισθητικής, της πρωτοτυπίας και και¬ 
νοτομίας, για την προσδοκώμενη αποκατάσταση της 
νέας γνώσης και της πρόσφορης αλληλουχίας θεωρίας, 
πράξης και ποίησης - δημιουργίας. 

δ. Η υποστήριξη, παραγωγή και προώθηση πρωτό¬ 
τυπης μορφής έρευνας με αντικείμενο όπως τα προα- 
ναφερόμενα στο άρθρο 1 με τη μορφή πολυμέσων για 
χρήση σε προγράμματα εξ'αποστάσεως εκπαίδευσης. 

ε. Η μελέτη και ασκητική μουσικής αυτογνωσίας, τε¬ 
χνογνωσίας και αυτοπραγμάτωσης, η προώθηση της 
συλλογικής δημιουργικότητας στα ποιητικά και πνευ¬ 
ματικά πρότυπα πραγμάτωσης και πνευματικοποίησης 
που επιφυλάσσει ο Ελληνικός λόγος περί Μουσικής και 
Ποιητικής, ποιητικής θεραπείας και έξης - συνήθειας του 
μουσικού φύσει και περί του μουσαίου λόγου ερωτικών 
ή θείας μανίας - ενθουσιασμού μουσών που εμποιεί στην 
ψυχή την νοερά και επιστήμονα και ποιητική έξη. 

στ. Η διοργάνωση επιστημονικών ημερίδων, διαλέξε¬ 
ων, σεμιναρίων, συμποσίων, συνεδρίων, εργαστηρίων, 
συναυλιών και ηχογραφήσεων με αντίστοιχη ερευνητική 
και τεχνική υποστήριξη, την πραγματοποίηση δημοσι¬ 
εύσεων και εκδόσεων, καθώς επίσης και την πρόσκληση 
Ελλήνων και ξένων διεθνώς αναγνωρισμένων επιστημό¬ 
νων, καλλιτεχνών, εκπαιδευτικών και ερευνητών. 

ζ. Η καταγραφή, επεξεργασία αρχειακού οπτικοακου- 
στικού υλικού με σκοπό τη συντήρηση, οργάνωση ώστε 
να είναι διαθέσιμο για περαιτέρω έρευνα. 

η. Η ανάπτυξη και ενθάρρυνση διεπιστημονικών, ερευ¬ 
νητικών προσεγγίσεων στην επίλυση ζητημάτων που 
αφορούν τα ερευνητικά ενδιαφέροντα του Εργαστηρίου. 

θ. Η υποστήριξη προγραμμάτων και την παροχή συμ¬ 
βουλευτικών υπηρεσιών σε θέματα που αφορούν τα 
ερευνητικά ενδιαφέροντα του Εργαστηρίου. 

ι. Η συνεχής ενημέρωση των μελών του για τις εξελίξεις 
στους τομείς ενδιαφέροντος του Εργαστηρίου. 

ια. Η εκπαίδευση εργαζομένων και στελεχών, φορέων 
και οργανισμών στα γνωστικά αντικείμενα του Εργα¬ 
στηρίου. 

ιβ. Η διεξαγωγή ερευνών για την προώθηση των συ¬ 
ναφών γνωστικών αντικειμένων του εργαστηρίου, στην 
Ελλάδα και στο εξωτερικό. 

ιγ. Η κάθε μορφής συνεργασία με άλλα εκπαιδευτικά 
ιδρύματα, ινστιτούτα, ερευνητικά κέντρα, βιβλιοθήκες 
και καλλιτεχνικούς φορείς της ημεδαπής και της αλλο¬ 
δαπής, τα οποία έχουν συναφές αντικείμενο και οι επι¬ 
στημονικοί τους στόχοι, συμπίπτουν, συμβαδίζουν και 
αλληλοσυμπληρώνονται με εκείνους του Εργαστηρίου. 

ιδ. Η συνεργασία με την πρωτοβάθμια και δευτεροβάθ¬ 
μια εκπαίδευση στην εκπαίδευση και υποστήριξη των 
εκπαιδευτικών στα παραπάνω γνωστικά αντικείμενα. 

ιε. Η συνεργασία με φορείς του δημόσιου τομέα, ορ- 
γανισμούςτοπικής αυτοδιοίκησης, επιστημονικούς, κοι¬ 
νωνικούς, επιχειρηματικούς και καλλιτεχνικούς φορείς, 
καθώς και διεθνείς οργανισμούς ή οργανώσεις στο εν 
λόγω επιστημονικό πεδίο ώστε να συμβάλλουν στην 
υποβολή και υποστήριξη προτάσεων που εμπίπτουν στα 
ερευνητικά ενδιαφέροντα του Εργαστηρίου. 

ιστ. Η παροχή υπηρεσιών σε ιδιώτες καθώς και σε κάθε 
μορφής οργανισμούς και φορείς, σύμφωνα με όσα προ- 
βλέπονται στο π.δ. 159/1984 (Α' 53). 

ιζ. Η λειτουργία Μουσικών Συνόλων Ποιητικής ανοι¬ 
χτής σύνθεσης, συγκροτούμενα από μέλη ΔΕΠ, Προ¬ 
πτυχιακούς και Μεταπτυχιακούς φοιτητές του οικείου 
Τμήματος, καθώς και από εξωτερικούς συνεργάτες όπου 
η συμμετοχή τους είναι απαραίτητη, για την προώθηση 
της συλλογικής δημιουργίας και του αυτοσχεδιασμού 
και την παραγωγή νέων δημιουργών. 

ιη. Η προώθηση των νόμιμων συμφερόντων του Τμή¬ 
ματος Μουσικής Επιστήμης και Τέχνης και των Κατευ¬ 
θύνσεων του με έμφαση ιδιαίτερα στην προώθηση του 
διαχρονικού αιτήματος του για την νόμω προβλεπόμενη 
θεσμοθέτηση "Ειδικών Εισιτηρίων Εξετάσεων του οικεί¬ 
ου Τμήματος", λόγω της φύσης και του χαρακτήρα του 
αντικειμένου που θεραπεύει και η οποία και ασκόπως 
και αδίκως εκκρεμεί, δεδομένου ότι: Η μη θεσμοθέτησή 
τους έρχεται σε πλήρη αντίθεση με την καλλιτεχνική του 
φυσιογνωμία και πορεία, τα πορίσματα συναφώς της 
Εξωτερικής Αξιολόγησης του Τμήματος και την εφαρ¬ 
μογή του νόμου «περί διασφάλισης της ποιότητας των 
σπουδών και διεθνοποίησης των Ανώτατων Εκπαιδευ¬ 
τικών Ιδρυμάτων», δεδομένου ότι η καθιέρωση τους 
συνάδει με τα διεθνώς - συναφώς - ισχύοντα. 

ιθ. Η παροχή κάθε είδους στήριξης για τον εξορθολο- 
γισμό και την επικαιροποίηση του θεσμικού πλαισίου 
που διέπει την καλλιτεχνική παιδεία του οικείου τόπου 
και για την χάραξη συναφώς μιας πρόσφορης έναντι 
όλων'Ένιαίας Εκπαιδευτικής και Ερευνητικής Πολιτικής 
και Στρατηγικής Πορείας σε Εθνικό Επίπεδο" με σαφή 
και στοχευμένη δομή και διάρθρωση, συνοχή και προ¬ 
οπτική, που εγγυάται την αξιοκρατική λειτουργία και τη 
διαφάνεια των πάσης φύσεως θεμάτων και διαδικασιών 
της Δημόσιας Καλλιτεχνικής Παιδείας. 

κ. Η επικαιροποίηση λειτουργίας και η στήριξη του 
ετήσιου θεσμού εκδηλώσεων «Μάιος Μουσικής Μέθε¬ 


ξης» του οικείου Τμήματος προς ενίσχυση της ισόρροπης 
ανάπτυξης των Κατευθύνσεών του και της προσφοράς 
και συμβολής τους σε όλους τους τομείς μουσικής και 
κοινωνικής, οικονομικής και πνευματικής ανάπτυξης του 
οικείου τόπου. 

Άρθρο 3 

Προσωπικό 

Το Εργαστήριο στελεχώνεται από Καθηγητές και Λέ¬ 
κτορες και λοιπό προσωπικό που υπηρετεί στο Τμήμα 
Μουσικής Επιστήμης καιΤέχνηςτου Πανεπιστημίου Μα¬ 
κεδονίας και γενικότερα σεΤμήματα του Πανεπιστημίου 
Μακεδονίας. Το διδακτικό και ερευνητικό προσωπικό 
αποτελείται από Καθηγητές και Λέκτορες, καθώς και 
μέλη του Ειδικού Εκπαιδευτικού Προσωπικού (Ε.Ε.Π.) 
που η επιστημονική τους ενασχόληση εμπίπτει στα δι¬ 
δακτικά, ερευνητικά και επιστημονικά ενδιαφέροντα του 
οικείου εργαστηρίου.Το προσωπικό αυτό συμπληρώνε¬ 
ται από μέλη του Εργαστηριακού Διδακτικού Προσω¬ 
πικού (Ε.ΔΙ.Π) και του Ειδικού Τεχνικού Εργαστηριακού 
Προσωπικού (Ε.Τ.Ε.Π.) καθώς και από μέλη του λοιπού 
επιστημονικού προσωπικού και του διοικητικού προσω¬ 
πικού που τοποθετούνται στο εργαστήριο σύμφωνα με 
τις κείμενες διατάξεις. 

Άρθρο 4 

Διοίκηση - Αρμοδιότητες 

1. Το Εργαστήριο διευθύνεται από Καθηγητή του Τ μή¬ 
ματος Μουσικής Επιστήμης καιΤέχνηςτου Πανεπιστημί¬ 
ου Μακεδονίας και ορίζεται με τη διαδικασία του άρθρου 
28 παρ. 22 του ν. 2083/1992 (Α' 159), όπως συμπληρώθη¬ 
κε μετηνπαρ. 5 του άρθρου 12τουν. 3685/2008 (Α' 148). 

2.0 διευθυντήςτου εργαστηρίου ασκεί τις αρμοδιότη¬ 
τες που ορίζονται στο άρθρο 7 του ν. 1268/1982 (Α' 87), 
μεταξύ των οποίων περιλαμβάνονται ο συντονισμός του 
διδακτικού (προπτυχιακού - μεταπτυχιακού) και ερευνη¬ 
τικού έργου του εργαστηρίου, καθώς και η υπογραφή 
κάθε εγγράφου που σχετίζεται με το εργαστήριο. 

Άρθρο 5 

Εγκατάσταση - Λειτουργία 

1. Το Εργαστήριο εγκαθίσταται σε χώρο που παρα- 
χωρείται από το Πανεπιστήμιο σε αυτό για τη διεξαγω¬ 
γή του έργου του, και ειδικότερα για την εγκατάσταση 
των οργάνων και του λοιπού τεχνικού εξοπλισμού που 
είναι αναγκαίος για τη διενέργεια των εργαστηριακών 
ασκήσεων και των ερευνητικών προγραμμάτων. Το ερ¬ 
γαστήριο λειτουργεί κατά τις εργάσιμες ημέρες και ώρες, 
σύμφωνα με τον εσωτερικό κανονισμό λειτουργίας του 
Πανεπιστημίου Μακεδονίας. Στο χώρο εγκατάστασης 
τοποθετείται πινακίδα με τον τίτλο του εργαστηρίου. 

2.0 διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 




Τεύχος Β' 1835/25.05.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


18489 


και υλικών που ανήκουν σ' αυτό, την κατανομή των 
εργασιών σε όσους συμμετέχουν στη λειτουργία του 
εργαστηρίου, την παραμονή των εργαζομένων (προσω¬ 
πικού, φοιτητών, επισκεπτών) στους χώρους, καθώς και 
για την προστασία των οργάνων και εγκαταστάσεων του 
εργαστηρίου από βλάβες. 

4. Η χρησιμοποίηση του εξοπλισμού του εργαστηρί¬ 
ου επιτρέπεται μόνο στο προσωπικό του, σε ερευνητές 
ή σε ασκούμενους φοιτητές, που έχουν ειδική επί των 
οργάνων αυτών εκπαίδευση και εξουσιοδότηση από τον 
διευθυντή αυτού. Κινητά όργανα και σκεύη, τα οποία 
παραδίδονται για τη διεξαγωγή εργασιών, επιστρέφο- 
νται, μετά τη χρησιμοποίησή τους, στην κατάσταση που 
είχαν παραδοθεί. 

5.0 διευθυντής μπορεί να αναθέτει σε μέλος Ειδικού 
Τεχνικού Εργαστηριακού Προσωπικού (Ε.Τ.Ε.Π.) την υπο¬ 
στήριξη του εργαστηρίου. 

6. Στην περίπτωση που είναι δυνατή, κατά τις ισχύου- 
σες διατάξεις, η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
Τμήματος, η πρόσληψη διενεργείται κατόπιν εισηγήσεως 
του διευθυντή στα αρμόδια όργανα του Τμήματος. 

Άρθρο 6 

Έσοδα - Πόροι του Εργαστηρίου 

Η λειτουργία του εργαστηρίου θα γίνεται από ιδίους 
πόρους οι οποίοι θα προέρχονται από: 

α. Την εκτέλεση ερευνητικών, καλλιτεχνικών και εκ¬ 
παιδευτικών προγραμμάτων που πραγματοποιούνται 
για ίδιο λογαριασμό ή λογαριασμό τρίτων. 

β.Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και Νομικά ή Φυσικά Πρόσωπα. 

ε.Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Μακεδονίας για τους 
σκοπούς του εργαστηρίου. 

στ. Τα συνέδρια και τα εκπαιδευτικά σεμινάρια. 

ζ. Τ ις πωλήσεις των εκδόσεων και των παραγωγών του 
εργαστηρίου. 

η. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: Βαθμολόγιο και παρουσιο- 
λόγιο φοιτητών και ασκουμένων, Βιβλίο περιουσιακών 
στοιχείων, Φάκελος οικονομικών στοιχείων κάθε έτους, 
Κατάλογος επιστημονικών βιβλίων, περιοδικών και 
οργάνων, Αρχείο ερευνητικών προγραμμάτων, Αρχείο 
ηχογραφήσεων και σχετικού υλικού, Βιβλίο μεταβολών 


προσωπικού, Πρωτόκολλο εισερχομένων και εξερχόμε- 
νων εγγράφων. Με απόφαση του διευθυντή μπορεί να 
τηρείται και κάθε άλλο βιβλίο ή στοιχείο που προβλέπε- 
ται από ειδικές διατάξεις ή κρίνεται απαραίτητο. 

Άρθρο 8 

Τίτλος - Σφραγίδα 

1.0 τίτλος του Εργαστηρίου είναι: «Εργαστήριο για την 
Έρευνα και Ανάπτυξη των Ελληνικών Παραδόσεων Μου¬ 
σικής, Ποιητικής και Χορού (Εργαστήριο Ποιητικής) / 
Ε30ογ3ϊογυ Γογ ΗθϊθβιτΓι ίπ ΟγθθΚ ΤΓ30ίΐίοπ5 οί Μυ5ίς, 
Ροθΐίε5 3ηά (ΙΙίοιό5 (Ροθΐίε5 Ε300Γ3ΐ0Γγ)». Αυτός ο τίτλος, 
καθώς και τα στοιχεία του Διευθυντή του Εργαστηρίου 
αναγράφονται στους χώρους που είναι εγκατεστημένο 
και δραστηριοποιείται το Εργαστήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξωτερικό 
κύκλο στην Ελληνική και την Αγγλική γλώσσα «ΠΑΝΕΠΙΣ¬ 
ΤΗΜΙΟ ΜΑΚΕΔΟΝΙΑΣ - ΙΙΝΐνΕΚ5ΠΎ ΟΕ ΜΑΈΕϋΟΝΙΑ» και 
στον εσωτερικό «Εργαστήριο για την Έρευνα και Ανάπτυ¬ 
ξη των Ελληνικών Παραδόσεων Μουσικής, Ποιητικής και 
Χορού (Εργαστήριο Ποιητικής) / Εθόοΐ'θίοΐ'γ ίοι - ΒθξθβιτΙι 
ίη 0ΓθθΚΤΓ3άίΐίοπ5 οί Μυϊίε, Ροθΐίε5 3πά ΈΗογοξ (Ροθΐίε$ 
Ε300Γ3ΐ0Γγ)» και έχει ως έμβλημα στα έγγραφα της το 
αντίστοιχο του Πανεπιστημίου Μακεδονίας. 

Άρθρο 9 

Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Μάίου 2017 

Ο Πρύτανης 

ΑΧΙΛΛΕΑΣ ΖΑΠΡΑΝΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 1153/3.4.2017 τ.Β' στο οποίο δημοσιεύθη- 
κε η υπ' αριθμ. 167/24.3.2017 πράξη του Πρύτανη του 
Εθνικού και Καποδιστριακού Πανεπιστημίου Αθηνών 
που αφορά στην αυτοδίκαιη ένταξη μελών Ε.ΔΙ.Π. του 
Εθνικού και Καποδιστριακού Πανεπιστημίου Αθηνών, 
στο ΤΜΗΜΑ ΦΙΛΟΛΟΓΙΑΣ, διορθώνεται: 
το λανθασμένο: «Πιτσινέλης Γεώργιος Μεδαλιανός» 
στο σωστό: «Πιτσινέλης Γεώργιος Μαιδαλιανός». 

(Από το Εθνικό και Καποδιστριακό 
Πανεπιστήμιο Αθηνών) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























